No suportan guaire bien a humedat elevada en o terreno, per el que gosan putrir-se-les as venas. Manimenos, treito d'a humedat, resisten á saber lo bien as condicions extremas, dende as temperaturas caldas estivals dica os hibiernos más fridos y secos, motivo per el que as especies miembros son bien abundants en a cuenca mediterrania y especialment en a Peninsula Iberica, dende a costa dica bells 1000-1200 metros d'altitut. Bellas especies se cautivan como plantas ornamentals y aromaticas, y dende antigo han gosau conoixer emplego como plantas medicinals, per mor d'a presencia d'o timol, una substancia fenolica con propiedatz antisepticas contra Eubacteria y fongos que se troba en os suyos teixidos.